Ο **Μίλοβαν Τσίριτς** (Σερβικά: Милован Ћирић; 12 Φεβρουαρίου 1918 – 14 Οκτωβρίου 1986) υπήρξε Σέρβος προπονητής ποδοσφαίρου και πρώην ποδοσφαιριστής. Διετέλεσε τελευταίος αρχηγός της ΣΚ Γιουγκοσλάβια, πρώτος αρχηγός του νεοσύστατου τότε Ερυθρού Αστέρα Βελιγραδίου (1945–47) ενώ παράλληλα ηγήθηκε της Σερβικής ομάδας (πρoκατόχου της Εθνική Σερβίας) που αγωνίστηκε στο τουρνουά του Γιουγκοσλαβικού ποδοσφαίρου του 1945. Αν και αρχηγός του Ερυθρού Αστέρα, δεν δίστασε, τον Ιούνιο του 1947, να μετακομίσει στην άλλη μεγάλη ομάδα της πόλης, την Παρτιζάν (1947–48) με τα χρώματα της οποίας πανηγύρισε το κύπελλο του 1947.

Προπονητική καριέρα
-------------------

Ευθύς αμέσως, μετά το τέλος της ποδοσφαιρικής του καριέρας, ξεκίνησε προπονητική καριέρα με πρώτο σταθμό του, την ομάδα Νέων της Παρτιζάν (1948–51). Κατά τη διάρκεια της μακρόχρονης καριέρας του προπόνησε διαδοχικά: την ΟΦΚ Βελιγραδίου (1951–53),, την Παρτιζάν (1953/54), την Εθνική Γιουγκοσλαβίας (από τον Μάιο έως τον Οκτώβριο του 1954 υπήρξε μέλος της πενταμελούς επιτροπής εκλεκτόρων μαζί με τους Μπράνκο Πέσιτς, Αλεξάνταρ Τίρνανιτς, Λέο Λέμεσιτς και Φράνιο Βολφλ, καθώς και από τον Δεκέμβριο του 1973 έως τον Ιούλιο του 1974 ως μέλος της πενταμελούς επιτροπής εκλεκτόρων μαζί με τους Μίλαν Μίλιανιτς, Μίλαν Ρίμπαρ, Σουλειμάν Ρέμπατς και Τόμισλαβ Ίβιτς), τον  Ερυθρού Αστέρα Βελιγραδίου (1954–57, 1975/76), τη Λάτσιο (1957/58), τη Χάιντουκ Σπλιτ (1958–61, 1963/64), ξανά την ΟΦΚ Βελιγραδίου (1961–63, 1964/65), την Εθνική Ισραήλ (1965–68), την  Μπεσίκτας (1968/69), τον Άρης Θεσσαλονίκης (1969–71, 1977/78), τη Βαλένθια (1974/75), τον Ηρακλή Θεσσαλονίκης (1976), την ΑΠΣ Κόρινθο, (1980-81), την Εθνική Αλγερίας και την Εθνική Ινδίας  (1984–85).

Θεωρείται ο αρχιτέκτονας της πρώτης μεγάλης ομάδας του Ερυθρού Αστέρα στη δεκαετία του 50 με τον οποίο κατέκτησε δυο πρωταθλήματα (1955/56 και 1956/57) και έφτασε μέχρι τα ημιτελικά του Κυπέλλου Πρωταθλητριών (1956/57).  Αργότερα, κατέκτησε κι ένα Κύπελλο Γιουγκοσλαβίας με την ΟΦΚ Βελιγραδίου (1961/62). 

Χαρακτηριστικό της εκτίμησης που έτρεφαν οι δυο μεγάλες ομάδες του Βελιγραδίου (Ερυθρός Αστέρας και Παρτιζάν) για τις ικανότητές του είναι το γεγονός ότι μέχρι και σήμερα αποτελεί τον μοναδικό άτομο που μεταπήδησε απευθείας από τον ένα σύλλογο στον άλλο, τόσο ως παίκτης όσο κι ως προπονητής.

Εθνική Γιουγκοσλαβίας
---------------------

Το 1956 έφτασε ως πρώτος προπονητής της Εθνικής Γιουγκοσλαβίας στον τελικό των Ολυμπιακών Αγώνων της Μελβούρνης, όπου ηττήθηκε 1-0 από τη Σοβιετική Ένωση ενώ, υπήρξε μέλος του τεχνικού επιτελείου στη χρυσή Ολυμπιάδα του 1960 στη Ρώμη καθώς και στο Παγκόσμιο Κύπελλο της Χιλής το 1962, όταν η Γιουγκοσλαβία κατέλαβε την 4η θέση.

Λάτσιο
------

Η πρώτη του εμπειρία ως προπονητής εκτός Γιουγκοσλαβίας ήταν το 1957 στην Ιταλία, στη Λάτσιο, αλλά σύντομα απολύθηκε λόγω κακών αποτελεσμάτων (στις 3 Φεβρουαρίου 1958). Η Λάτσιο στο πρωτάθλημα της Σέριε A της σεζόν 1957-1958 τερμάτισε μόλις στη δωδέκατη θέση με 30 βαθμούς, ισοβαθμώντας με την Αλεσάντρια, την Τζένοα, τη Σαμπντόρια και τη ΣΠΑΛ.

Μπεσίκτας
---------

Το καλοκαίρι του 1968 ανέλαβε την τεχνική ηγεσία της Μπεσίκτας και παρέμεινε στον πάγκο της ομάδας για μια σεζόν. Η ομάδα πραγματοποίησε μέχρι πορεία και τερμάτισε στην τρίτη θέση του πρωταθλήματος με 38 βαθμούς (14 νίκες, δέκα ισοπαλίες και έξι ήττες), οκτώ λιγότερους από την πρωταθλήτρια Γαλατασαράι.

Άρης Θεσσαλονίκης
-----------------

Στις 20 Ιουνίου 1969 ήρθε στην Ελλάδα για λογαριασμό του Άρη και συνέδεσε το όνομά του με την κατάκτηση του πρώτου και μοναδικού Κυπέλλου Ελλάδας στην ιστορία του συλλόγου (28 Ιουνίου του 1970) και μάλιστα εναντίον του αιώνιου αντιπάλου, του ΠΑΟΚ.   Παρά όμως την τεράστια δημοφιλία του στις τάξεις των οπαδών της ομάδας, τον Ιανουάριο του 1971, η διοίκηση του συλλόγου τον απέλυσε με πρόσχημα τα τελευταία ανεπιτυχή αποτελέσματα της ομάδας, αν και η πραγματική αιτία ήταν οι προστριβές που είχε, για αγωνιστικά ζητήματα, με ορισμένους παλαιούς παίκτες της ομάδας και ειδικότερα με τον επιθετικό της ομάδας, Συρόπουλο, ο οποίος αισθάνονταν ότι παραγκωνίζεται διαρκώς από το Τσίριτς.

Στον Άρη επέστρεψε το 1977-78 αντικαθιστώντας τον Γερμανό Καρλ Χάινζ Ρουλ, την 10η αγωνιστική (15 Νοεμβρίου 1977). Ωστόσο η σεζόν δεν κρίθηκε ως πετυχημένη αφού ο Άρης τερμάτισε στην 6η θέση και αποκλείστηκε στους ημιτελικούς του Κυπέλλου Ελλάδος.

Ηρακλής Θεσσαλονίκης
--------------------

Από τις 5 Σεπτεμβρίου 1976 έως τις 18 Σεπτεμβρίου 1976, ο Τσίριτς διετέλεσε προπονητής του Γ.Σ. Ηρακλή Θεσσαλονίκης. Κάθισε στον πάγκο της ομάδας, μόνο στον αγώνα με αντίπαλο τον Α.Π.Ο.Ε.Λ. με score 0–0 στο Καυτανζόγλειο Εθνικό Στάδιο στις 15 Σεπτεμβρίου 1976.

Α.Π.Σ. Κόρινθος
---------------

Επέστρεψε ξανά στην Ελλάδα τη σεζόν 1980-81, και ανέλαβε τον Α.Π.Σ. Κόρινθο χωρίς όμως να επιδείξει σημαντικά επιτεύγματα.

Παραπομπές
----------

1. ↑  «Ficha de jugador: Gorín». Αρχειοθετήθηκε από το πρωτότυπο στις 2022-07-26.. Ανακτήθηκε στις 2009-01-29.
2. ↑  «1945-1992 - OFK BEOGRAD - Nezvanični sajt». Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 21 Νοεμβρίου 2009.
3. ↑  «The Sunday Tribune - Books». Αρχειοθετήθηκε από το πρωτότυπο στις 26 Ιουλίου 2022. Ανακτήθηκε στις 28 Ιανουαρίου 2009.
4. ↑  Sengupta, Somnath (13 Ιουλίου 2011). «Tactical Evolution of Indian Football (Part Three): PK Banerjee – Amal Dutta – Nayeemuddin». *thehardtackle.com* (στα Αγγλικά). Kolkata: The Hard Tackle. Αρχειοθετήθηκε από το πρωτότυπο στις 14 Ιουλίου 2011. Ανακτήθηκε στις 16 Μαρτίου 2021.
5. ↑
6. ↑
7. ↑
8. ↑
9. ↑
10. ↑
11. ↑  Εφημερίδα Μακεδονία, 21/6/1969, σελ. 4
12. ↑
13. ↑
14. ↑  Καζάνι που βράζει ο Άρης, απόλυση Τσίριτς

Εξωτερικοί σύνδεσμοι
--------------------

* Milovan Ćirić coach profile at mackolik.com (in τουρκική)

|  |  |  |  |
| --- | --- | --- | --- |
| 

| π • σ • ε
 Άρης Θεσσαλονίκης – Προπονητές ποδοσφαίρου |
| --- |
|  |
| 
Βλαχόπουλος (1914–18)  ·
Κ. Βικελίδης (1922–27)  ·
Κέσλερ (1927–29)  ·
Ντε Βαλέρ (1929–32)  ·
Άνταλ (1932–34)  ·
Κ. Βικελίδης (1934–40)  ·
Καλτέκης (1945–49)  ·
Γιακουμής (1949–50)  ·
Αγγελάκης (1950–53)  ·
Κλ. Βικελίδης (1953–55)  ·
Σιμονόφσκι (1955)  ·
Νετούκα (1955)  ·
Πέτροβιτς (1955–56)  ·
Κάσανιν (1956)  ·
Στέβοβιτς (1956–57)  ·
Κλ. Βικελίδης (1957)  ·
Στέβοβιτς (1957–58)  ·
Καλτέκης (1958)  ·
Πανάγκλ (1958–59)  ·
Κλ. Βικελίδης (1958–59)  ·
Γκλίσοβιτς (1959–61)  ·
Κλ. Βικελίδης (1961)  ·
Βελλιάδης (1961-62)  ·
Σπάγιτς (1962)  ·
Γρηγοριάδης (1962)  ·
Τρεβιζάν (1962)  ·
Πάλφι (1962–66)  ·
Γκλίσοβιτς (1966–67)  ·
Κορέιρα (1967–69)  ·
Αγγελάκης (1969)  ·
Τσίριτς (1969–71)  ·
Μπαλτατζής (1971)  ·
Άλεν (1971)  ·
ΜακΓκίνες (1971–73)  ·
Στάνκοβιτς (1973–75)  ·
Παναγούλιας (1975)  ·
Ζέτσεφ (1975–76)  ·
Παναγούλιας (1976–77)  ·
Ρουλ (1977)  ·
Πατσίδης (1977)  ·
Τσίριτς (1978)  ·
Τσατσέφσκι (1978–79)  ·
Σασία (1979–80)  ·
Μπλάνστοουν (1980)  ·
Βίτσαν (1980–81)  ·
Ναλμπάντης (1981)  ·
Κράμερ (1981–82)  ·
Γεωργιάδης (1982–84)  ·
Χατζηκώστας (1984)  ·
Λίμπρεχτς (1984–86)  ·
Βένος (1986)  ·
Ζετς (1986–87)  ·
Γούναρης (1987)  ·
Πρόκοπ (1987–88)  ·
Παναγούλιας (1988–90)  ·
Τσίλιος (1990)  ·
Γκμοχ (1990–91)  ·
Τσίλιος (1991)  ·
Βούτσοφ (1991–92)  ·
Φοιρός (1992–95)  ·
Τζιφόπουλος (1995-96)  ·
Γιαραμπίνσκι (1996)  ·
Διαμαντόπουλος (1996)  ·
Σεμερτζίδης και Παντζιαράς (1997)  ·
Ρότσα (1996)  ·
Φοιρός (1997–98)  ·
Παράσχος (1998)  ·
Παναγούλιας (1998–99)  ·
Πέτκοβιτς (1999–00)  ·
Σεμερτζίδης (1999–00)  ·
Τεννές (2000–01)  ·
Μισέλ (2001)  ·
Ταρντί (2001-02)  ·
Τζιφόπουλος (2002)  ·
Κράους (2002)  ·
Φοιρός (2002–03)  ·
Μιχαλίτσος (2003)  ·
Παντζιαράς (2003)  ·
Σκόμποε (2003-04)  ·
Μιχαλίτσος (2004)  ·
Κατσαβάκης (2004)  ·
Χατζάρας (2004–05)  ·
Κουούζελα (2005)  ·
Αναστόπουλος (2005–06)  ·
Όγιος (2006-07)  ·
Πασιαλής (2007)  ·
Ερνάντεθ (2007)  ·
Ολίβα (2007)  ·
Μπάγεβιτς (2007–08)  ·
Ερνάντεθ (2008–09)  ·
Μαζίνιο (2009)  ·
Μπουγιουκλής (2009)  ·
Κούπερ (2009–11)  ·
Τσιώλης (2011)  ·
Πρόμπιερζ (2011–12)  ·
Μασάδο (2012)  ·
Κατσαβάκης (2012)  ·
Πασιαλής (2012)  ·
Αλκαράθ (2012-13)  ·
Παπαδόπουλος (2013)  ·
Χατζηνικολάου (2013) ·
Μιλίνκοβιτς (2013)  ·
Παπαδόπουλος (2013-14)  ·
Καλαϊτζίδης (2014)  ·
Μπουγιουκλής (2014)  ·
Κάμπος (2014)  ·
Ντομπρασίνοβιτς (2015)  ·
Καλαϊτζίδης (2015)  ·
Αναστόπουλος (2015–17)  ·
Κωστένογλου (2017)  ·
Σπανός (2017–18)  ·
Ερρέρα (2018)  ·
Παντελίδης (2018–19)  ·
Ένινγκ (2019–20)  ·
Μάντζιος (2020–22)  ·
Μπούργος (2022)  ·
Πάρντιου (2022–23)  ·
Τερζής (2023)  ·
Μάντζιος (2023–)  · |

 |